บล.แห่ส่งตัวแทน ชิงกรรมการตลาด
โบรกเกอร์ส่งตัวแทนเลือกกรรมการตลาดหุ้นคึกคัก ผลคัดเลือกได้ “สุเทพ-ชัยภัทร-รพี”
24 พ.ค. 2555

โบรกเกอร์ส่งตัวแทนเลือกกรรมการตลาดหุ้นคึกคัก ผลคัดเลือกได้ “สุเทพ-ชัยภัทร-รพี”
การคัดเลือกตัวแทนสมาชิกตลาดหลักทรัพย์ (โบรกเกอร์) วันที่ 23 พ.ค.ที่ผ่านมา ซึ่งมีกรรมการตลาด 2 คน ตัวแทนโบรกเกอร์ หมดวาระ 2 คน คือ นายสุรพล ขวัญใจธัญญา รองกรรมการผู้จัดการ บริษัทหลักทรัพย์ (บล.) คันทรี่ กรุ๊ป (CGS) นายสมเจตน์ หมู่ศิริเลิศ ส่วนนายรพี สุจริตกุล เป็นตัวแทนโบรกเกอร์ที่เป็นคนนอก
บุคคลที่โบรกเกอร์ส่งเข้าประกวดปีนี้คึกคัก มีมากถึง 8 คน อาทิ นายสุรพล นายสุชาย สุทัศน์ธรรมกุล ประธานเจ้าหน้าที่บริหาร บล.ซีไอเอ็มบี นายมนตรี ศรไพศาล ประธานเจ้าหน้าที่บริหาร บล.เมย์แบงก์ กิมเอ็ง (ประเทศไทย) นายชัยภัทร ศรีวิสารวาจา ประธานคณะกรรมการบริหาร บล.ซีมิโก้ 
นายสุเทพ พีตกานนท์ ประธานกรรมการบริหาร บล.โนมูระพัฒนสิน นายชาญชัย กงทองลักษณ์ กรรมการผู้จัดการ บล.ทรีนีตี้ และตัวแทน บล.ยูบีเอส วอร์เบิร์ก และ บล.เครดิต สวิส
สำหรับผลการคัดเลือก นายรพี ได้รับเลือกกลับเข้าเป็นกรรมการสมัยที่ 2 ส่วนกรรมการคนใหม่ได้แก่ นายสุเทพ และนายชัยภัทร ซึ่งมีวาระ 2 ปี เริ่มตั้งแต่วันที่ 28 พ.ค.นี้ถึง 27 พ.ค.2557